《避虏入洞庭》
宋代·孙锐

朔风一夜渡江村，北望云飞不忍言。
仙隐老寻双橘柚，避秦人爱小桃源。
烟波乱逐鸱夷舸，烽火遥腾马偾辕。
闻道此山真福地，不知何处更离魂。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。